### | | | | --- | --- | | | | | --- | | **Byråd** 29. november 2016 Sagsnr. 710-2016-49036 Dok.nr. 710-2016-386690 Sagsbehandler DPELAG | | 186.                Høring af praksisplan for almen praksis 2016 - Åbent

###

|  |  |
| --- | --- |
| Tidl. politisk behandling | BY, 25.11.14, pkt. 200 |
| Forventet sagsgang | SS-U, ØK, BY |
| Lovgrundlag | Lov nr. 904 af 4. juli 2013 om ændring af sundhedsloven og lov om klage og erstatningsadgang inden for sundhedsvæsenet |

###

**SAGENS INDHOLD**

Byrådet skal i denne sag tage stilling til høringssvar til
praksisplanen for almen praksis i [adresse]. Udkast til høringssvar er
vedlagt som bilag. Byrådet behandlede første del af praksisplanen i efteråret
2014.

Hver region skal nedsætte et praksisplanudvalg for almen
praksis i henhold til Sundhedsloven. Udvalget består af tre
regionsrådspolitikere fra [adresse], fem byrådspolitikere udpeget af
Kommunekontaktrådet (KKR) og tre praktiserende læger udpeget af Praktiserende
Lægers Organisation Midtjylland. Borgmesteren i [adresse] er én af de
fem byrådspolitikere, som KKR har udpeget.

I praksisplanen fastlægges kapaciteten i almen praksis,
ligesom opgaver i almen praksis samt snitflader og sammenhænge til det øvrige
sundhedsvæsen beskrives. Praksisplanen sætter en fælles retning for udviklingen
af almen praksis i [adresse] og er et centralt samarbejds- og
planlægningsværktøj mellem region, kommuner og almen praksis.

Annemette Thorsen har formuleret fem visioner for fælles
retning for udviklingen af almen praksis. Disse fem visioner udgør grundlaget
for praksisplanen og er følgende:

· Sikring af en lægedækning i regionen, der betyder, at borgere kan
tilmeldes en praksis i nærheden af deres bopæl, som lægebetjenes af
speciallæger i almen medicin

· Ligeværdigt samarbejde mellem almen praksis, regionen og
kommunerne på sundhedsområdet om at virkeliggøre sundhedsaftalen

· Høj kvalitet i almen praksis på tværs af hele regionen

· Fornødne ressourcer til almen praksis til at varetage nye opgaver
og påtage sig nye roller som en del af et samlet sundhedsvæsen

· Bedre adgang til rådgivning og sparring for almen praksis, og
samtidig tilgængelighed for borgere og samarbejdspartnere til almen praksis.

Annemette Thorsen har opdelt praksisplanarbejdet i to
dele. Første del havde primært fokus på sikring af lægedækningen. I anden del
koncentrerede udvalget sig om de sidste fire visioner. Dette arbejde har
udmøntet sig i følgende målsætninger:

· Forebyggelse af akutte patientforløb hos ældre borgere

· Styrkelse af almen praksis’ bidrag til at skabe mere lighed i
sundhed

· Styrkelse af almen praksis’ rolle overfor psykisk syge borgere

· Udvikling af opgaveporteføljen i almen praksis

· Rammesætning for almen praksis’ varetagelse af lokalt aftalte
opgaver (understøttelse af almen praksis i udredning og behandling af flest
mulige patienter lokalt fremfor i sygehusregi)

· Forbedret tilgængelighed til almen praksis

· Sikring af høj og ensartet kvalitet i almen praksis.

**VURDERING**

Social og Sundhed har udarbejdet et udkast til et
høringssvar, hvor [adresse] tilslutter sig de anbefalinger og
målsætninger, som praksisplanen indeholder.

Social og Sundhed vurderer, at praksisplanen udgør et godt
grundlag for samarbejdet mellem kommunerne, regionen og almen praksis om
implementering af sundhedsaftalens indsatser.

[adresse] foreslog i høringssvaret til 1. del af
praksisplanen fem emner som fokuspunkt i det fremtidige arbejde med
praksisplanen. Disse emner var medicingennemgang, arbejdsdeling, shared-care
løsninger, særligt udsatte grupper og kommunale eller fælles
udviklingsprojekter. Social og Sundhed vurderer, at praksisplanen behandler
alle fem emner.

Social og Sundhed vurderer, at der fortsat skal være
opmærksomhed på det grundlæggende princip i sundhedsaftalen om, at der ved
aftaler om flytning af opgaver mellem sektorerne bør være gennemsigtighed i de
økonomiske og faglige konsekvenser samt enighed om opgaveoverdragelsen. Det er
derfor også nødvendigt, at der er opmærksomhed på eventuelle afsmittende
effekter på kommunernes økonomi ved indgåelse af aftaler med almen praksis.
Disse argumenter indgår i Favrskov Kommunes høringssvar.

**ØKONOMI**

Der er indgået en 3-årig aftale for perioden 2015-2017 om
at flytte visse opgaver og økonomiske ressourcer (210 mio. kr. på landsplan)
fra den centrale overenskomst til lokal forhandling i de regionale
praksisplanudvalg. Det drejer sig blandt andet om sygebesøg og samtaleterapi.

For at styrke det nære sundhedsvæsen har Kommunernes
Landsforening og Danske Regioner endvidere aftalt, at kommuner og regioner
årligt supplerer de 210 mio. kr. med yderligere 200 mio. kr., fordelt med
halvdelen til hver. Med økonomiaftalen for 2015 opnåede kommunerne et varigt
løft på 350 mio. kr. til sundhedsområdet, hvoraf 100 mio. kr. skulle finansiere
de øgede udgifter til de decentrale aftaler. For Favrskov Kommune kan
medfinansieringen udgøre op til 780.000 kr.

Når de decentrale aftaler, for eksempel om sygebesøg, er på
plads, skal den enkelte kommune bidrage til finansiering heraf.

[adresse] har i det korrigerede budget 2016 afsat
532.000 kr., som består af det afsatte budget i 2015 og 2016. I årene 2017 til
2020 er der årligt afsat 274.000 kr.

Der søges ved regnskabsafslutningen 2016 om overførsel af
det uforbrugte budget for 2016 til 2017. Herefter forventes det, at der i 2017
er finansiering til Favrskov Kommunes andel af de 100 mio. kr.

Såfremt aftalen forlænges efter perioden 2015-2017, og der
fortsat skal være en kommunal finansiering svarende til 100 mio. kr. årligt,
vil Social og Sundhed ved budgetlægningen 2018 fremlægge forslag til
finansiering.

**INDDRAGELSE**

Der gennemføres høring af praksisplanen blandt kommunerne
samt både faglige og interesseorganisationer i [adresse] frem til 8.
november 2016. Herefter forventes praksisplanen endeligt vedtaget af
Praksisplanudvalget for almen praksis 15. december 2016.

**INDSTILLING**

Direktøren for Social og Sundhed indstiller til Byrådet:

1.    At udkast til høringssvar vedrørende praksisplan for almen
praksis godkendes.

**BESLUTNING**

***Social- og Sundhedsudvalget, 8. november 2016:***

Fraværende:Ingen

Indstilles godkendt med den tilføjelse til høringssvaret, at
der i praksisplanen mangler fokus på tilgængeligheden for borgeren til almen
praksis i forbindelse med akut opstået sygdom i dagtimerne.

***Økonomiudvalget, 22. november 2016:***

Fraværende:Dorthe Lund

Indstillingen fra [adresse] og Sundhedsudvalget indstilles
godkendt.

***Borgmestersekretariatet, 24. november 2016:***

Høringssvaret til Region Midtjylland er opdateret efter
behandlingen i [adresse] og Sundhedsudvalget.

**Bilag**

|  |  |
| --- | --- |
| Høringsversion af praksisplan for almen praksis 26. september 2016 | 710-2016-332078 |
| Høringssvar fra [adresse] til udkast til praksisplan for almen praksis, 24. november 2016 | 710-2016-387144 |